Saint-Pierren ja Miquelonin lippu

Saint-Pierren ja Miquelonin lippu on Ranskan merentakaisen alueen, Saint-Pierre ja Miquelonin, epävirallinen tunnus. Alueen virallinen lippu on Ranskan lippu.

Lippu on sininen ja siinä on keltainen laiva, jonka sanotaan olevan Grande Hermine, jolla Jacques Cartier purjehti Saint-Pierrelle vuonna 1536. Lipun vasemmassa reunassa on kolme neliönmuotoista tunnusta, jotka kuvaavat saaren asukkaiden juuria. Nämä ovat ylhäältä alas baskit, bretonit ja normannit. Lipun suunnitteli paikallinen liikemies André Paturel ja lippu otettiin käyttöön vuonna 1982.

Lähteet

Saint-Pierre ja Miquelon
Itsehallintoalueiden liput